وكالات نشرو بزاف ديال النشطاء الفلسطينيين على السوشيال ميديا فيديوهات وتصاور ديال واحد السور جديد كيبنيه السيسي فالحدود بين مصر وفلسطين. على حساب مقالت بزاف ديال التقارير الصحفية فالنظام المصري مابقاش كيكفيه داك السياج ديال الحديد بين مصر وقطاع غزة وقرر أنه يزيد سور جديد ديال الطوب. وكتبين الفيديوهات الاشغال لي غادية بزربة باش يبنيو هاد السور الجديد على طول الحدود. هادشي كيجي بعد جوج ديال الأحداث لي دارو بوم مؤخرا في وسط الحرب ديال إسرائيل على غزة. الأولى هي داك الفيديو لي نتاشر بزاف ديال شي دراري صغار فلسطينيين كيلعبو حدا الحدود وكيهضرو مع العسكر دمصر. والثانية هي الاتهامات لي وجهاتها إسرائيل لمصر كتتاهمها بأنها ماحاضياش الحدود ديالها مزيان وكتقول ان التهريب ديال الأسلحة لحماس كيجي منها وهي التهم لي رفضاتها مصر.